ඒ සිඩ්නි නුවර සමාජ ආශ්‍රිත කොරෝනා ආසාදිතයන් 466ක් ඊයේ දිනයේත් වාර්තා වීමෙන් අනතුරුවයි.ඒ අනුව, නිවසේ රැදී සිටීමට ලබාදී ඇති නියෝගය උල්ලංඝනය කරන පුද්ගලයන්ට සහ ආශ්‍රිතයන් සොයන නිලධාරින් වෙත, ව්‍යාජ තොරතුරු සපයන්නන්ට ඕස්ට්‍රේලියානු ඩොලර් 5000 ක දඩයක් පැනවෙනු ඇති.මේ අතර, කොරෝනා වෛරසයට ඉහළ ප්‍රතිරෝදයක් දක්වන නව එන්නතක් ඇමෙරිකානු විද්‍යාඥයන් විසින් සංවර්ධනය කර ඇති බව වාර්තා වනවා.ප්‍රෝටීන පදනම් කරගෙන නැනෝ තාක්ෂණයෙන් නිර්මිත එම එන්නතේ අංශු වෛරසයේ හැඩය ගනිමින් ඊට එරෙහිව සටන් වැදීම විශේෂත්වයක්.නව එන්නත මීයන් තුල කොරෝනා වෛරසයට එරෙහි ඉහළ ප්‍රතිශක්තියක් ගොඩනගා ඇති බවයි ඇමෙරිකානු චිකාගෝ සරසවියේ පර්යේෂකයන් සඳහන් කළේ.